Acțiunile Nissan au crescut cu 20%, deși a anunțat că se confruntă cu provocări și concediază 9.000 de angajați. Care e motivul
Acțiunile Nissan au crescut cu până la 20% marți, în urma anunțului că un fond gestionat de Effissimo Capital Management a achiziționat o participație la producătorul auto japonez aflat în dificultate. Acțiunile Nissan au închis cu o creștere de 12% la Tokyo, recuperând o mare parte din scăderea de săptămâna trecută, după ce compania a anunțat măsuri precum concedierea a 9.000 de angajați.